*Par atbildes sniegšanu atklātā konkursā* *“Maksājumu pieņemšana Rīgas satiksmes mobilajā lietotnē un tīmekļa vietnē” (ID Nr.RS/2025/32)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumus par atklāta konkursa “Maksājumu pieņemšana Rīgas satiksmes mobilajā lietotnē un tīmekļa vietnē” (ID Nr.RS/2025/32) nolikumā (turpmāk – Nolikums) ietvertajām prasībām.

**Jautājums:**

Iepazīstoties ar atklāta konkursa “Maksājumu pieņemšana Rīgas satiksmes mobilajā lietotnē un tīmekļa vietnē”, secinām, ka 17.1 punktā par Pretendenta tehniskajām un profesionālajām spējām prasāt uzrādīt konkrētus līgumus ar uzņēmumiem un uzņēmumu atbildīgās personas un kontaktus.

Saskaņā ar likumdošanu, banka nedrīkst izpaust informāciju un norādīt konkrēti noslēgtos līgumus ar noteiktiem uzņēmumiem. Aicinām prasīto informāciju aizvietot ar Pretendenta apliecinājumu, ka ne vairāk kā 3 (trīs) iepriekšējos gados (2022., 2023., 2024. un 2025.gadā līdz piedāvājuma iesniegšanai) ir vismaz 1 (viena) gada pieredze maksājumu pieņemšanas pakalpojumu nodrošināšanā un Pretendenta kopējais apgrozījums, nodrošinot maksājumu pieņemšanas pakalpojumu, ir ne mazāks kā 6 000 000,00 EUR gadā.

**Atbilde:**

Pasūtītājs paskaidro, ka Pretendents var norādīt vispārīgu informāciju (nenorādot konkrētu līgumu un klientu, vienlaikus norādot objektīvu pamatojumu šādas informācijas nenorādīšanai) par tā iepriekš gūto pieredzi, kā arī iesniegt citus Pretendenta iepriekšējās pieredzes apliecinošus pierādījumus, kurus tas uzskata par nepieciešamiem, tādā apjomā, lai Pasūtītājs varētu pārliecināties par Pretendenta pieredzi.

Iepirkuma komisijas priekšsēdētājas vietniece L. Hodaseviča